[ที่ตั้งสาขา:]

Starbucks สาขานี้เป็นสาขาที่เพิ่งเปิดใหม่ได้ประมาณ 1 เดือนในตอนที่ผมรีวิว ตั้งอยู่ชั้น 1 ของตึกยูไนเต็ดสีลม (ตรงข้ามโรงพยาบาลกรุงเทพคริสเตียน) ร้านนี้อยู่ติดกับร้านทองชื่อดัง และใกล้ๆกับศูนย์บริการ TRUE เลย ซึ่งภายในก็มี True Coffee เช่นกันครับ

สำหรับเรื่องที่จอดรถอย่างที่ผมเกริ่นไป ที่นี่ค่อนข้างมีจำกัด สำหรับ Visitor ต้องเอาไปจอดใต้ดิน เพราะเป็นมอลล์กึ่งออฟฟิตสำนักงานอยู่ด้านบนตึก สามารถแสตมป์ตราจอดรถของร้านค้าภายในได้ฟรี 2 ชม. และสามารถแสตมป์ได้แค่อันเดียวครับ

[บรรยากาศและการตกแต่งร้าน:]

สาขานี้ผมถือว่าพื้นที่ค่อนข้างจำกัดเล็กน้อย แบ่งเป็น 2 ส่วน ส่วนแรกคือบริเวณหลักของร้านตรงเคาน์เตอร์สั่งเครื่องดื่มเลย อีกส่วนคือด้านนอกร้านตรงโถงกลางทางเดินของตึกนี้ เป็นแบบระเบียงเปิดด้านหน้า มองเห็นคนเดินผ่านไปผ่านมาเลย เป็นที่นั่งแบบโซฟานั่งสบายๆ ฟังเพลงแนว Jazz ตามรูปแบบร้าน Starbucks ทั่วไป

[ข้อมูลน่ารู้:]

• แต่ละสาขาจะมีช่วงเวลาพิเศษไม่เหมือนกัน (มีป้ายบอกหน้าร้านถึงช่วงเวลานี้) ที่ทางร้านจะมีพนักงานเดินถือ bakery เมนูใหม่ๆหรือเครื่องดื่มตัวใหม่ แบ่งใส่ภาชนะเล็กๆเอามาแจกให้ลูกค้าลองถึงโต๊ะ เป็น Free Sample/Trial ครับ

• เครื่องดื่มประเภทร้อนในร้านมีอยู่ 3 ขนาด S/M/L ซึ่งมีชื่อเรียกเฉพาะว่า Short/Tall/Grande ตามลำดับ

[เครื่องดื่มที่สั่ง:]

เนื่องจากมานั่ง 2 ครั้งแล้ว ขอรวบรีวิวเลย ผมสั่งเป็น

• Hot Latte (S-Short) ราคา 90 บาท เป็นเมนูเครื่องดื่มประจำอีกตัวที่ผมจะชอบสั่งเมื่อมานั่ง Starbucks (สลับกับ Hot Mocha) ปกติผมจะโรยผงช็อคโกแลตกับชินนามอนในเครื่องดื่มร้อนเพื่อเพิ่มรสและกลิ่น สั่งเป็นไซส์เล็ก ความเข้มกาแฟถ้วยนี้กลางๆไม่เข้มข้นมากตามมาตรฐานของเค้า

• Hot Americano (S-Short) ราคา 80 บาท กินคู่กับ Maple Waffle 45 บาท ตัววาฟเฟิลกรอบนอกนุ่มในดี ส่วนไซรัปเมเปิ้ลไม่ค่อยได้กลิ่นเท่าไหร่ครับ

** ช่วงที่ผมไปเป็นช่วงใกล้เทศกาลคริสต์มาสพอดี ทางร้านเลยมีเครื่องดื่มใหม่มาเสิร์ฟให้เป็นขนาด Trial ตามโต๊ะต่างๆนั่นคือ Christmas Cookie Latte ผมว่ามันก็เหมือน Frappe ทั่วไป มันๆดี (กินแล้วอ้วน) มีคุกกี้บดกรุบกรอบโรยด้านบน


สรุปโดยรวม เนื่องจากเป็น Coffeehouse ลักษณะ Chain ผมจึงขอให้ 3 ดาวตามมาตรฐาน ISO ทั่วไปครับ ใครชอบกาแฟรสเข้มๆที่นี่ไม่เหมาะครับ เพราะส่วนใหญ่คนที่มานั่งเน้นใช้เป็น 3rd place เพื่อนั่งทำงาน คุยงานไม่ทางการ พูดคุยพบปะ กันมากกว่าครับ บรรยากาศภายในร้านก็ค่อนข้างจะคล้ายๆกันแต่ละสาขา สิ่งที่เรานึกถึงเมื่อมานั่งที่นี่ก็เป็นเรื่องความผ่อนคลาย ฟังเพลงแนวแจ๊ส

เนื่องจากสาขานี้อยู่ในตึกออฟฟิตสำนักงานใจกลางย่านธุรกิจอย่างสีลม ผมเลยสังเกตเห็นลูกค้าที่มานั่งส่วนใหญ่เป็นพนักงานออฟฟิตมานั่งพูดคุยงานหรือคุยสบายๆกันหา Coffee Break และส่วนใหญ่จะเห็นลูกค้าแน่หน่อยช่วงพักกลางวันหรือหลังเลิกงาน สาขานี้ไม่ค่อยมีเด็กๆนักเรียนหรือนักศึกษามานั่งจับจองใช้ติวหนังสือกันมากเท่าไหร่เหมือนสาขาอื่นๆ ส่วนใหญ่เป็นคนทำงานครับ